Yhteisöjen tuomioistuimen tuomio (toinen jaosto) 22.12.2008 – komissio vastaan Espanja

(asia C‑189/07)

Jäsenyysvelvoitteiden noudattamatta jättäminen – Asetus (ETY) N:o 2847/93 – 2 artiklan 1 kohta ja 31 artiklan 1 ja 2 kohta – Asetukset (EY) N:o 2406/96 ja (EY) N:o 850/98 – Kalastusalalla sovellettava valvontajärjestelmä – Tiettyjen tuotteiden kaupan pitämistä koskevat yhteiset vaatimukset – Riittämätön valvonta ja tarkastukset – Rikkomisista määrättävien asianmukaisten seuraamusten käyttöön ottamisen laiminlyönti – Seuraamusten toimeenpano – Asetuksen säännösten yleinen noudattamatta jättäminen – Lisätietojen, joilla pyritään tukemaan laiminlyönnin yleisyyttä ja pysyvyyttä, esittäminen yhteisöjen tuomioistuimessa – Hyväksyttävyys

1. Jäsenyysvelvoitteiden noudattamatta jättämistä koskeva kanne – Oikeudenkäynnin kohde – Oikeudenkäynnin kohteen määrittäminen oikeudenkäyntiä edeltävässä menettelyssä – Asetuksen säännösten yleinen noudattamatta jättäminen (EY 226 artikla) (ks. 27–31 kohta)

2. Jäsenyysvelvoitteiden noudattamatta jättämistä koskeva kanne – Komission kanneoikeus – Vapaa harkinta – Objektiivisuus – Laiminlyönnin perusteella ei ole merkitystä (EY 226 artikla) (ks. 33 ja 34 kohta)

3. Kalastus – Meren luonnonvarojen säilyttäminen – Valvontatoimenpiteet – Jäsenvaltioilla oleva valvontavelvollisuus ja velvollisuus ryhtyä rangaistustoimenpiteisiin – Ulottuvuus (Neuvoston asetuksen N:o 2847/93 1 artikla, 2 artikla ja 31 artiklan 2 kohta) (ks. 35–40 kohta)

4. Jäsenyysvelvoitteiden noudattamatta jättämistä koskeva kanne – Komission on osoitettava, että jäsenvaltio ei ole noudattanut jäsenyysvelvoitteitaan – Olettamia ei voida hyväksyä (EY 226 artikla) (ks. 82 kohta)

5. Kalastus – Meren luonnonvarojen säilyttäminen – Pyyntikiintiöjärjestelmä – Valvontatoimenpiteet (Neuvoston asetuksen N:o 2847/93 31 artikla) (ks. 124 kohta)

Aihe

Jäsenyysvelvoitteiden noudattamatta jättäminen – Yhteiseen kalastuspolitiikkaan sovellettavasta valvontajärjestelmästä 12.10.1993 annetun neuvoston asetuksen (EY) N:o 2847/93 (EYVL L 261, s. 1) 2 artiklan 1 kohdan ja 31 artiklan 1 ja 2 kohdan rikkominen – Tiettyjen kalastustuotteiden kaupan pitämistä koskevien yhteisten vaatimusten vahvistamisesta 26.11.1996 annetun neuvoston asetuksen (EY) N:o 2406/96 (EYVL L 334, s. 1) ja kalavarojen säilyttämisestä nuorten meren eliöiden suojelemiseksi toteutettavien teknisten toimenpiteiden avulla 30.3.1998 annetun neuvoston asetuksen (EY) N:o 850/98 (EYVL L 125, s. 1) rikkominen – Riittämätön valvonta – Rikkomisista määrättävien asianmukaisten seuraamusten käyttöön ottamisen laiminlyönti

Ratkaisu

1) Espanjan kuningaskunta ei ole noudattanut yhteiseen kalastuspolitiikkaan sovellettavasta valvontajärjestelmästä 12.10.1993 annetun neuvoston asetuksen (ETY) N:o 2847/93, sellaisena kuin se on muutettuna 17.12.1998 annetulla neuvoston asetuksella (EY) N:o 2846/98, 2 artiklan 1 kohdan ja 31 artiklan 1 ja 2 kohdan mukaisia velvoitteitaan,

– koska se ei ole toteuttanut tyydyttävällä tavalla alueellaan ja suvereniteettiinsa kuuluvilla merialueilla valvontaa ja tarkastuksia, jotka kohdistuvat sellaisten lajien kalastukseen ja erityisesti aluksesta purkamiseen ja kaupan pitämiseen, joihin sovelletaan kalavarojen säilyttämisestä nuorten meren eliöiden suojelemiseksi toteutettavien teknisten toimenpiteiden avulla 30.3.1998 annetun neuvoston asetuksen (EY) N:o 850/982 ja tiettyjen kalastustuotteiden kaupan pitämistä koskevien yhteisten vaatimusten vahvistamisesta 26.11.1996 annetun neuvoston asetuksen (EY) N:o 2406/96 nojalla vähimmäiskokoa koskevia säännöksiä, ja koska se ei ole varannut tarvittavaa henkilöstöä kalastukseen kohdistuvaa valvontaa ja tarkastuksia varten ja

– koska se ei ole valvonut tarvittavan tiukasti sitä, että yhteisön kalastusalan lainsäädännön rikkomisesta vastuussa olevia tahoja vastaan toteutetaan asianmukaiset toimenpiteet lähtökohtaisesti aloittamalla hallinnolliset tai rikosoikeudelliset menettelyt ja määräämällä ennalta ehkäiseviä seuraamuksia näille vastuussa oleville tahoille.

2) Kanne hylätään muilta osin.